
 5435 Martfű, Szent István tér 1.____________________________________________________

Beszámoló a Martfűi Városfejlesztési Nonprofit Kft. 2015. évi pénzügyi tervének végrehajtásáról
I. Ingatlangazdálkodás:
A Martfűi Városfejlesztési Nonprofit Kft. Ingatlan-gazdálkodási ágazata 2015. évet meglehetősen nehéz pénzügyi helyzetben kezdte. A Tulajdonostól kellett tőkepótlást kérni a 2014.év kifizetetlen szállítói számlái rendezésére. Ezt a Kft. meg is kapta (1 600 ezer forint) továbbá számítástechnikai eszközök fejlesztésére további forrást biztosított a Tulajdonos ( 265 ezer Ft ). Ezek mellett egy szolgáltatóval (BÁCSVÍZ Zrt) megállapodást kellett kötni 1 726 ezer forint halasztott kamatmentes részletekben való megfizetésére, amit sikerült teljesíteni 2015. októberre.

Továbbá a gáz-szolgáltatóval szóbeli megállapodás született halasztott számlafizetésre, így a Kft-t egész évre tekintve egyenletesen terhelte a fizetési kötelezettség.

Az év első felében a tulajdonos önkormányzat segítségét kértük a tűzivíz rendszer, a bérbe adott épületek villámvédelme jogszabályi előírásoknak megfelelő tételéhez. Ez érintette a Garzonlakásokat , és mindhárom Bérlők Házát. Erre a tulajdonos 1 800 ezer forint tőkejuttatást biztosított, amit erre a célra fel is használt a Kft.

A Képviselő-testület 2014. őszén felülvizsgálta a lakbérek mértékét és 2015. évtől módosította azt. Az emelés mértéke a Garzon-lakásoknál és a Bérlők Házánál nem volt jelentős mértékű, viszont a bérlakásoknál 83 %-os volt, hozzátéve , hogy a bérleti díjak összege így is a piaci árak alatt maradt.

A megemelt bérleti díjaknak és a kintlévőségek csökkentésére megtett intézkedések hatására az Ingatlan-ágazat 2015. év végére elérte azt, hogy szállítói számla-tartozása nincs, likviditási problémái megszűntek, így a Tulajdonostól további tőkepótlásra 2015-ben nem volt szükség. A teljes vevőkövetelés  2015. év végén 19 288 ezer forint volt ami 1 966 049 Ft növekedést jelent az előző évhez képest.

A vevőkövetelésnél figyelembe kell venni ,azt a tényt ,hogy hiába bontjuk szerződést egy-egy bérlővel amíg az ingatlanban lakik továbbiakban is számlázunk felé (használati díj) tovább növelve a kintlévőséget . A jogi eljárás akár egy évet is igénybe vehet. 

 A bevételi oldal három fő bevételi forrásból adódik össze:

· lakáscélú ingatlanok 

· vendégszobák kiadása

· nem lakáscélú ingatlanok bérbeadása

A lakáscélú ingatlanok és a  nem lakáscélú ingatlanok után kiszámlázott lakbér/bérleti díj összege az aktuális bérlői létszám alapján volt megtervezve, ahol jelentősebb bérlői szám változása esetén éves szinten jelentős  lehet  az eltérés.  A vendégszobák bérbeadása utáni bevételek nem tervezhetők pontosan, az előző évek tapasztalatai alapján óvatos becsléssel lettek meghatározva.

2015. évben 19 bérlővel kötöttünk megállapodást a kintlévőségek rendezéséről, melyet folyamatosan figyelemmel kell kísérni, mert a megállapodás megkötése ellenére sem mindig fizet a bérlő.  Júliusban a Garzon lakásokban történt a nagy tartozókkal szemben ultimátum-szerű fellépés. Itt nem volt elég a megállapodás megkötése csak, hanem a 2014. év végi állapotra kellett csökkenteni az adósságát a Bérlőknek. Ez hét Bérlőt érintett. Egy bérlő kiköltözött, a többiek több mint félmillió forintot fizettek be összességében és a későbbiekben is együttműködőek voltak.

Több Bérlő a jogi eljárást megelőzve „önként” költözött ki a bérleményből, de így is négy Bérlővel szemben kellett ügyvédi segítséget kérni. Ezekből egy Bérlőt sikerült gyorsított eljárás keretében kiköltözésre bírni, egy ügy végrehajtói fázisban ( egy év alatt ) van és kettő ügy ahol a bíróság válaszát várjuk.

A vendégszobák bérbeadása felülmúlta a várakozásokat. Több jelentős vendégéjszakával járó szerződés lett a tavalyi évben kötve, így itt jelentős többletbevétele volt a Kft-nek. Ilyen volt például a filmforgatás, de a helyi gyárakhoz, vállalkozásokhoz érkező karbantartó,  javító cégek is itt szállásolták el a munkatársaikat.

A nem lakáscélú ingatlanok bevételei a terv szerint alakultak figyelembe véve, hogy ami a  mellékelt táblázatban különbözetként szerepel ( +1,2 millió forint ) annak jelentős részét Önkormányzat kölcsönként megelőlegezte a Kft-nek abból a célból, hogy a leendő Bérlő elvárásainak megfeleljen az ingatlan. Sajnos a Bérlő rövid időn beleül kérte a szerződés bontását így a Kft. jelentős bevételtől esett el. Így is a kettő és fél hónap alatt a befektetett összeg teljes egészében megtérült (nettó 1,2 millió számlaérték), így az Önkormányzati kölcsön visszafizetésre került. A „Korona” étteremnek egy rövid ideig nem volt bérlője, amit az új bérbeadások kompenzáltak ( Hősök tere 10,  kettő bérlemény)

A kiadási oldal megvalósulását nagyban befolyásolta a Kft. szervezeti átalakítása , székhelyváltása mind bér és egyéb költség tekintetében.

·  A tervben főállású könyvelő alkalmazásával volt kalkulálva, ehelyett külső vállalkozással lett megoldva a könyvelés, ezért a bérköltségek egy része át lett csoportosítva ennek fedezetére.

·  A Kft-nél az 2015. júniusától kettős ügyvezetés helyett egy ügyvezető látja el a vezetői feladatokat, így az ágazatra tervezett vezetői bér helyett egy ügyintézői bér és az ügyvezetői bér ingatlan-ágra jutó 20 %-os része terhelődik, ami együttvéve is kevesebb a tervezettnél. 

·  a takarítói feladatokat ellátó munkavállaló tartós táppénzre került így itt is csökkent a bérköltség. 

 Ezek tükrében látható, hogy az ingatlan-ágazat a megalakuláskor 2 fő irodai létszám és egy fizikai dolgozói létszám helyett egy fő ügyintézői és egy fő takarítói létszámra csökkent.

 A kiadási oldal további eltérései nagyrészt abból adódnak, hogy az úgynevezett rezsiköltségek az előző évek fogyasztási adatai alapján lettek megállapítva. Ezek megvalósulásában sok tényező játszik szerepet (időjárás, bérlők száma, díjak változásai stb) ezért is kell a tervezéskor több év átlagát figyelembe venni.

Az Ingatlan-ágazat pénzügyi tervében hulladékszállítás is volt tervezve (732 ezer forint, Bérlők Háza II-III. épületeknél lévő konténerek ) de ezidáig nem született  döntés a Kft-én belüli szolgáltatás átszámlázásáról. Későbbiekben célszerű lenne -mint ingatlan használóval- egyedi hulladékszállítási szerződéseket kötni a bérlőkkel.

A táblázatokból látható, hogy az ágazat pénzforgalmi eredménye 2.004.162 Ft.

Azonban, ha ehhez hozzáadjuk a beruházást / 2.772.260 Ft / és levonjuk az önkormányzati támogatást / 3.665.000 Ft /, akkor már csak 1.111422 Ft lesz. Azonban ha csak a lakáscélú ingatlanokat nézzük, akkor ebből le kell vonni a nem lakáscélú ingatlanok bevételét / 3.786.462 Ft / illetve a vendégszállások bevételét / ami kb 3.000.000 Ft, könyveléstechnikailag nem lett elkülönítve / akkor már -5.675.000 Ft veszteséget látunk.

 Ebből arra következtethetünk, hogy a lakáscélú ingatlanok még mindig támogatva vannak, ezt az ágazat a nem lakáscélú egyéb bevételekkel kompenzálja.
Az éves beszámoló elkészítéséhez szükség volt a vevőállomány vizsgálatára értékelésére.

Ez alapján a rendezetlen vevőket egyenként 4 csoportba soroltuk:

1. Megszűnt  bérleti jogviszonyos ügyfelek (kiköltözött, behajthatósága kétes)
2. Elhunyt, eltűnt személy, akinek felkutatása is nehézségbe ütközik
3. Jelenleg is élő szerződéssel bentlakó, tartozás elismerésünk van
4. Rendezett, kis késéssel, de fizet
Az egyedi értékelés alapján a következő számadatokat tudjuk bemutatni:
	Kategória
	Tartozás év végén
	2016.03.31-ig rendezett
	Jelenleg is fennálló tartozás

	1. Megszűnt bérleti jogviszony utáni tartozás
	6.754.317
	42.768
	6.711.549

	2. Elhunyt/eltűnt személy hátrahagyott követelés
	3.493.774
	0
	3.493.774

	3. Jelenleg is élőszerződéssel rendelkező,  hátralékos
	8.250.050
	510.213
	7.739.837

	4. Rendezett tartozó, kis késéssel fizet
	790.460
	790.460
	0

	Összesen:
	19.288.601
	1.343.441
	17.945.160


Javaslom, a 2015. évi eredmény terhére a 2. kategóriás követelések közül a 2013.01.01 után keletkezett követelések teljes összegének leírását behajthatatlanság címén (2.032.565.- Ft) Egyúttal kérjük a tulajdonos hozzájárulását, hogy ezen volt lakók TESZ-es átvett tartozását (1.461.209.- Ft) is kivezethessük nyilvántartásunkból.

Javaslom, továbbá az 1-es és 3. kategóriás ügyfelek rendezetlen követelései utáni 1.265.640 Ft  értékvesztést elszámolni 2015. év eredmény terhére. Ennyit elbír az ágazat 2015. évi eredménye. Így ha a továbbiakban ilyen nagyságú kintlévőség keletkezésének megakadályozására teszünk is intézkedéseket, a jelenleg fennálló –valószínűleg behajthatatlan- követeléseket 5 év alatt,  részletekben le lehetne írni. Ez az önkormányzat költségvetésében is tervezhető lenne. 

Amennyiben a Tulajdonos hozzájárul a fentiek alapján a követelések leírásához úgy a mellékelt  táblázat alapján elmondható , hogy az Ingatlan-ágazat a 2015-ös évet 168 ezer forint eredménnyel zárta.
Hulladékgazdálkodás

Társaságunk Hulladékgazdálkodási Ágazatánál jelentős személyi változás következett be, amely szerint Gálné Kiscsatári Lídia, a Nonprofit Kft hulladékgazdálkodási közszolgáltatás működtetéséért felelős ügyvezetője, 2015. június 15. napjával lemondott. 2015. június 16. napjával a Nonprofit Kft új ügyvezetője Veres Gábor, a hulladékgazdálkodás szakág szakmai szervezését, irányítását Urbánné Lazák Emese látja el. A Társaság minkét szakágának könyvelését 2015. július 1. naptól a Men-Audi-Tor Kft végzi.

A fent leírtak figyelembe véve a rendelkezésünkre álló adatok és információk alapján készítettük el a hulladékgazdálkodási szakág 2015. évi pénzügyi terv beszámolóját. A beszámoló kizárólag a 2015. évre vonatkozó kiadásokat és bevételeket mutatja meg.

A hulladékról szóló 2012. évi CLXXXV. törv. (továbbiakban Ht) 43. § (3) előírását figyelembe véve Társaságunknak, mint Martfű város hulladékgazdálkodási közszolgáltatójának az elkülönített hulladékgyűjtési rendszert úgy kellett kialakítanunk, hogy legalább a települési papír-, üveg-, műanyag-, fém-, és zöldhulladék elkülönített gyűjtése, továbbá a házhoz menő gyűjtés biztosított legyen. 

A Ht. előírásait, csak úgy tudtuk betartani, hogy a településen meglévő hulladékgyűjtő szigetek számát növeltük és 2015. év április 14. napjától a házhoz menő szeletív gyűjtést bevezettük.

Az új hulladék-gyűjtőszigetek kialakításához új gyűjtőedények, továbbá a házhoz menő gyűjtési rendszerhez barna, sárga, és fehér színű zsákok vásárlására volt szükség. 

A szelektív hulladékgyűjtéséhez szükséges hulladékgyűjtő-edények és zsákok megvásárlásához a 8/2015.  (I. 29.) Önkormányzati Határozatban foglaltak alapján, ez az üzletág az alapítótól 5 millió Ft-ot kapott. 

A fenti összeget az alábbiakra fordítottuk:

· Szelektív hulladékgyűjtő zsákok (barna, sárga, fehér) vásárlása:
2.371.000 Ft

· 88 db 1100 l-es szelektív hulladék gyűjtőedények vásárlása:
3.643.000 Ft


kiadás összesen:

6.014.000 Ft

maradvány: 


0
   Ft

2015. 01.01-2015. 12.31. időszakban az alábbi hulladékokat gyűjtöttük és szállítottuk:

· vegyes települési hulladék:





1 608 410   kg

· biológiailag lebomló 






   407 820   kg

· kiválogatott papír






      21 090   kg

· kiválogatott műanyag






        8 255   kg

· fém 








           990   kg

· üveg







                  19 540   kg

· lom hulladék







      28 700    kg

· összesen







2 094 805    kg 

01.01-09.30          

komm hull16,023 

Ft/kg     zöld 

hulladék 2 Ft/kg 1 403 010 22 480 429 Ft 257840 515 680 Ft

10.01-12.31          

komm hull15,514 

Ft/kg       zöld hull     

0 Ft

439660 6 820 885 Ft 223 787 Ft 149980 0 Ft 299 960 Ft

összesen 1 842 670 29 301 314 Ft 407820 515 680 Ft

kommunális hulladék zöld hulladék


A vegyes települési hulladék ártalmatlanítási (lerakás) költsége 29.301.314 Ft, a lom hulladék ártalmatlanítási költsége 505.954 Ft, a biológiailag lebomló hulladék házhoz-menő gyűjtés ártalmatlanítási (komposztálás) költsége 515.680 Ft , az üveg hulladék ártalmatlanítási költsége 54.000 Ft volt. Összesen: 30.376 948 Ft

 (A fém hulladékok gyűjtését, hulladékgazdálkodási engedély hiányában az első félévben nem végeztük.

2015. évben összesen 1.655.145 kg hulladékot gyűjtöttünk össze.

A 2014. és 2015. évben gyűjtött hulladékok mennyiségi adatainak összehasonlítása:

[image: image5.emf]megnevezés 2014        mennyiség kg 2015       mennyiség kg

Műanyag hulladék 1 920                             8 255 

Papír hulladék 5 000                             21 090 

Fém hulladék -                                    990 

Üveg hulladék 4 390                             19 540 

Kommunális hulladék 1 406 720                       1 608 410 

Zöld hulladék 18 880                           407 820 

Lom hulladék 95 340                           28 700 

összesen 1 532 250                       2 094 805 

A szelektíven gyűjtött papír, műanyag hulladékok válogatását Martfű, 716/8 hrsz alatti bérelt telephelyen kézi erővel végeztük. Összesen 35445 kg szelektíven gyűjtött hulladékot válogattunk szét, amelyből 8255 kg PET hulladék 21090 kg papír hulladék és 6100 kg kommunális hulladék keletkezett. A kiválogatott hasznosítható hulladékokat a telephelyen gyűjtöttük, majd hulladékgazdálkodási engedéllyel rendelkező szervezet részére átadtuk. (NHSZ Szolnok Közszolgáltatói Nonprofit Kft, Lévai Kft, Környezet 2001 Kft)

A szelektíven gyűjtött hulladékok értékesítéséből összesen 831 665 Ft bevételünk származott.

(kg)

35445 8255 21090 6100

Társaságuk amennyiben nem végezte volna szelektíven a hulladékok gyűjtését, úgy ezen hulladékokat is a hulladéklerakóba szállította volna ártalmatlanításra, amelynek költsége 7.333.647 Ft. Tehát elmondható, hogy ennyi pénzt megtakarítottunk.

[image: image9.emf]megnevezés 2015       mennyiség kg 16,023 Ft/kg lerakási díj

Műanyag hulladék 8255 132 270 Ft

Papír hulladék 21090 337 925 Ft

Fém hulladék 990 15 863 Ft

Üveg hulladék 19540 313 089 Ft

Zöld hulladék 407820 6 534 500 Ft

összesen: 457695 7 333 647 Ft


A szelektív gyűjtési rendszer bővítésével a begyűjtési gyakoriság nőtt, így ezzel arányosan az üzemanyag költsége és útdíj költsége megnövekedett. 

2015. évben a 3 gépjárművel összesen 28.906 km tettünk meg, 4.042.181 Ft értékű üzemanyagot fizettünk ki.

A Kft pénzforgalmát tekintve az OTP Banki kimutatása alapján a 2015. 01.01 én nyitó egyenlegünk 7.463.405 Ft, záró egyenlegünk 2015. december 31-én 14.786.188 Ft volt. A két összeg különbözete 7.322.783 Ft. 
A valós pénzforgalmi eredmény akkor lesz látható, ha az év során kapott  támogatást / 12.385.000 Ft / levonjuk és a beruházást / 8.642.200 Ft / hozzáadjuk, ami így 3.579.983 Ft lett.

2015. évben kommunális hulladék elszállítására összesen 2 549 db számlát állítottunk ki, amelynek értéke: 68 247398 Ft volt.

A kiszámlázott számlák összértéke 69 079 063 Ft
2014.12.31. napjáig a kintlévőség összege 2.941.472.- Ft 

2015.12.31. napjáig a kintlévőség összege 6.031.609.- Ft

A növekmény tehát egy év alatt 3 Mft.
A kintlévőségek behajtására irányuló intézkedések megtörténtek. Augusztusba kiküldésre került első felszólító 332 db, második felszólító 209 db. 

Megkerestük a NAV behajtást kezelő osztályát, ahol az egyeztetésen elhangzottak alapján csak akkor indítható el a végrehajtási eljárás, ha a „Kérelem végrehajtási eljárás megindítására” irányuló dokumentumban kitöltésre kerül többek között az adós adószáma, vagy születési helye, születési dátuma a beazonosításhoz. Társaságunknak az adósok esetében nem álltak rendelkezésére a fenti adatok, így ADATEGYEZTETÉST küldtünk ki a lakosságnak, amelyben nem csak a 2016. évre vonatkozó űrmértékváltást, hanem a személyes adatokat is bekértük.

A 2015. évre betervezett összes költségünk 69 735 204 Ft, a tényleges évre vonatkozó költségünk összesen 67 118 389 Ft. 

A 2015. évre tervezett bevétel összesen 69 451 763 a megvalósulás bevétel oldala 73 387 208.
Számvitelei eredményünk 1 891 657 Ft

Céljaink:

· a kintlévőségek befizetésére további intézkedések megtétele, felszólító számlák elkészítése a jogszabályi előírások szerint

· az ingatlanhasználók közszolgáltatásban való részvételének felülvizsgálata

· a hulladékgyűjtési rendszer kihasználtságának és hatékonyságának felülvizsgálata

· a fentiek alapján a hulladékgyűjtő szigetek megfelelő műszaki kialakítása

· az űrmérték váltásból adódóan felül kell vizsgálni a kihelyett edények cseréjét/jelzését

Martfű, 2016. április 14.





                                 Urbánné Lazák Emese






 

                          hulladékgazdálkodási referens





  

                                 Gonda Lajos                                                             Veres Gábor
                          Ingatlan-ágazat ügyintéző                                                 ügyvezető

